[dc]દો[/dc]ડાદોડ પગથિયાં ચડતાં ફરી પાછી પેલી છોકરી પર નજર પડી. માંડ સોળ સત્તરનું કંતાઈ ગયેલું શરીર. એવું ઠીંગરાયેલું કે ઉંમર પરખાય નહીં. કાળો દોરો ગળામાં, ને કાંડે પણ. ચહેરો ઠીકઠાક. પેટ પરથી લાગ્યું કે દાહડા રહ્યા હશે. છોકરી એકલી જ દેખાતી, આસપાસમાં ન કોઈ નાનું મોટું કે ન કોઈ સરખેસરખું. એની આ દશા માટે જવાબદાર પુરુષ ક્યાંક હશે તો ખરો જ ને ! જોકે ભાગીયે ગયો હોય, એની અંદર થોડો કોઈ જીવ રોપાયો છે કે એને ચિંતા હોય ! શી ખબર, છોકરી બહેરીમૂંગી હોય, અને મંદબુદ્ધિ પણ.